Gandia celebra el Dia Mundial de l'Autisme
01 abril 2022

## Gandia celebra el Dia Mundial de l'Autisme01 abril 2022Última actualització: 01 abril 2022

![](../gestion/img/91b5570ae68fbaf8a16f8bdbd8a0f301133b9fb5e72939f7842df92b77788729.jpg)  
  

La plaça Major de Gandia ha acollit aquest matí la lectura del manifest amb motiu del Dia Mundial de la conscienciació sobre l’Autisme on ha assistit l’alcalde de Gandia, **José Manuel Prieto**; la regidora de Sanitat i Polítiques Saludables, **Liduvina Gil**, i altres membres de la corporació, acompanyats per l’Associació de Famílies de Persones amb Trastorn de l’Espectre Autista de la Safor (Astea Safor) i la Fundació Mira’m.

**David Martínez**, conseller estatal i de la Infància de Gandia i primer xiquet amb autisme de la Comunitat Valenciana candidat al Premi Internacional de la Pau; **Joan Climent**, xiquet amb TEA; **Almudena Roselló**, representant d’Astea Safor; i **Marian Ferrús**, patrona de la Fundació Mira’m, han llegit el manifest per fer arribar a la societat les necessitats, i desitjos de les persones amb autisme i les seues famílies.

L’educació, l’ocupació, la inclusió, el respecte i l’atenció sociosanitària específica i adequada en totes les etapes de la seua vida són alguns dels àmbits que aquells identificats amb TEA reclamen tenir igualtat de drets. “Vull canviar el mon cap a una verdadera inclusió. Per això, sempre diré que quan es dona una oportunitat a l’autisme ocorren coses meravelloses”, ha explicat Martínez.

“Estem ací, entre vosaltres. Caminem de la mà. Coneixeu-nos i respecteu-nos. Volem tindre una vida plena i ser els protagonistes de les nostres històries, al vostre costat. Vos esperem”, ha conclòs Climent. Per a acabar, s’ha desplegat un cartell a la façana de l’Ajuntament amb motiu d’aquest esdeveniment.